text: Gammel biskop genskabes
  22 januar 2013 kl. 18.21
  Ribe Domkirkes sidste katolske biskop, Iver Munk, fra 1500-tallet er ved at genopstå i gibs og fine klæder.
  Det er virksomheden Historicum i Christiansfeld, der står for arbejdet.
  Virksomheden lever af at genskabe historiske dragter og figurer.
  Biskoppen skal indgå i en udstilling i Ribe Domkirke til sommer.
  Han genskabes efter et udhugget billede på gravstedet i Ribe.
  Han bar syv ringe på hver hånd og var iklædt flere lag tøj af silke.
  